“จำปาดะ” ผลผลิตเต็มต้นเตรียมสร้างรายได้เกษตรกร
“จำปาดะ” ผลผลิตเต็มต้นเตรียมสร้างรายได้เกษตรกร จำปาดะอายุร่วม 30 ปี  ในสวนของเกษตรกร บ้านสีคง หมู่ที่ 7 ตำบลลำใหม่ อำเภอเมืองยะลา ซึ่งได้ปลูกแซมไว้กับทุเรียน ลองกอง กว่า 20 ต้น กำลังให้ผลผลิตดีมีคุณภาพเต็มต้น  เกษตรกรคาดสร้างรายได้ กิโลกรัมละไม่ต่ำกว่า 50-80 บาทนายกิตติพันธุ์  ช่วยนุกูล บอกว่า จำปาดะที่ปลูกในสวนนี้ปลูกมานานตั้งแต่สมัยรุ่นพ่อแล้ว ถึงจะมีอายุมาก แต่ต้นก็ยังออกผลผลิตดี ขายได้ รายได้ดี โดยราคาขายจำปาดะไม่มีเมล็ดก็จะขายอยู่ที่กิโลกรัมละ 80 บาท เท่ากับเกาะยอ ยังมีคนซื้อ เนื้อหนา รสชาติอร่อย หวาน หอม ส่วนจำปาดะมีเมล็ด กิโลกรัมละ 50 บาท โดยจะส่งขายให้กับแม่ค้าส่วนหนึ่ง และอีกส่วนก็จะขายหน้าบ้านในเมืองยะลา  สำหรับจำปาดะ จะให้ผลผลิต ปีละครั้ง หลังฤดูทุเรียน 1 เดือน ก็จะออกสู่ตลาด ส่วนการปลูกดูแลไม่ยาก แต่จะมีหนอนเจาะลูกบ้างถ้าฝนตกมาก ทำให้แมลงมาไข่และเจาะผล ก็จะต้องเริ่มห่อตั้งแต่ลูกเล็กๆ เพื่อไม่ให้ผลผลิตเสียหาย ในช่วงที่ผ่านมาหลังสภาพอากาศเปลี่ยนแปลงไป ฝนตกไม่ตามฤดูกาล ต้นจำปาดะ ก็ได้รับผลกระทบเหมือนกับผลไม้อย่างอื่น  ฝนตกตลอดบางต้นก็ไม่ออกลูก ออกใบแทนจากการที่ไม่กระทบแล้ง